สวัสดีค่ะ หลังออกกำลังกายแล้วมีเลือดออกค่ะ ถ้าเป็นท่าที่มีการเกร็งหน้าท้อง หรือการออกกำลังกายหนักๆ หลังออกมักมีเลือดออกค่ะ ประจำเดือนมาเป็นปกติทุกเดือนค่ะ ไม่มีอาการปวดท้องหรืออะไรเลยค่ะไม่ทราบว่าสาเหตุมาจากอะไรได้บ้าง
สวัสดีค่ะ ในที่นี้น่าจะหมายถึงมีเลือดออกทางช่องคลอด ที่ไม่ใช่ประจำเดือนซึ่งเลือดออกทางช่องคลอด ที่ไม่ใช่ประจำเดือน อาจมีสาเหตุมาได้จาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ส่วนการออกกำลังกายหรือการออกแรงหนักๆนั้น ถ้าไม่ได้มีการบาดเจ็บกระแทกรุนแรง (ซึ่งแทบจะเป็นไปได้น้อยมาก ถ้ามีการเลือดออกจากการออกแรงมักจะเป็นเลือดออกตรงชั้นผิวหนังหรือในช่องท้องได้มากกว่า) ก็ไม่น่าจะอธิบายอาการค่ะแนะนำการไปพบสูตินรีแพทย์เพื่อตรวจหาสาเหตุที่อาจทำให้มีเลือดออกผิดปกติทางช่องคลอดได้ดังกล่าวไป ในเบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง